Statens Serum Institut har udleveret så store mængder oplysninger til forskere, at de med al sandsynlighed har udleveret oplysninger om dig.

Det skriver Berlingske.

I 2012 og 2013 har Statens Serum Institut udleveret over 600 udtræk fra deres databaser, og hvert enkelt udtræk kan indeholde oplysninger om flere hundrede tusinde dansker, og udleveringen sker uden samtykke fra borgerne.

Læs også : 41.000 europæere vil glemmes af Google

- Hvert år leverer vi udtræk, der tilsammen vedrører stort set hele den danske befolkning. Får man eksempelvis adgang til hele cancerregistreret for ti år, kan det udtræk i sig selv omfatte 300.000 personer, siger Marianne Gjerstorff, sektionsleder i Forskerservice ved Statens Serum Institut, til Berlingske.